stanford-oval/wikipedia huggingface dataset:
Vesipallon Euroliiga

Vesipallon Euroliiga on vesipallon Euroopan laajuinen huippuseurajoukkueiden sarja. Ensimmäinen kausi pelattiin vuosina 1963–1964 nimellä Euroopan Cup. Vuonna 1996 nimeksi tuli Mestarien liiga. Nykyinen nimi ja kilpailusysteemi otettiin käyttöön vuonna 2003.
Mestarit

1963/64: Partizan Belgrad
1964/65: Pro Recco Genova
1965/66: Partizan Belgrad
1966/67: Partizan Belgrad
1967/68: Mladost Zagreb
1968/69: Mladost Zagreb
1969/70: Mladost Zagreb
1970/71: Partizan Belgrad
1971/72: Mladost Zagreb
1972/73: OSC Budapest
1973/74: MGU Moskova
1974/75: Partizan Belgrad
1975/76: Partizan Belgrad
1976/77: TsSK VMF Moskova
1977/78: Canottieri Napoli
1978/79: OSC Budapest
1979/80: Vasas Budapest
1980/81: Jug Dubrovnik
1981/82: CN Barcelona
1982/83: Spandau Berliini
1983/84: Pro Recco Genova
1984/85: Vasas Budapest
1985/86: Spandau Berliini
1986/87: Spandau Berliini
1987/88: Pallanuoto Pescara
1988/89: Spandau Berliini
1989/90: Mladost Zagreb
1990/91: Mladost Zagreb
1991/92: Jadran Split
1992/93: Jadran Split
1993/94: Ujpest Budapest
1994/95: Catalunya Barcelona
1995/96: Mladost Zagreb
1996/97: Posillipo Napoli
1997/98: Posillipo Napoli
1998/99: POŠK Split
1999/00: Bečej
2000/01: Jug Dubrovnik
2001/02: Olympiakos Pireaeus
2002/03: Pro Recco Genova
2003/04: Honvéd Budapest
2004/05: Posillipo Napoli
2005/06. Jug Dubrovnik
2006/07: Pro Recco Genova
2007/08: Pro Recco Genova
2008/09: VK Primorac Kotor
2009/10: Pro Recco Genova
2010/11: Partizan Belgrad
2011/12: Pro Recco Genova
2012/13: Belgradin Punainen Tähti
2013/14: Atlètic Barceloneta Barcelona
2014/15: Pro Recco Genova
2015/16: Jug Dubrovnik
2016/17: Szolnok Vízilabda SC
2017/18: Olympiakos Pireaeus
2018/19: Ferencváros TC
2020/21: Pro Recco Genova
2021/22: Pro Recco Genova
2022/23: Pro Recco Genova
2023/24: Ferencváros TC
Van Loo

Jakob van Loo, ensimmäinen van Loo -taidemaalari.
Van Loo [fan lo:] on alankomaalainen taidemaalarisuku. jonka useat jäsenet työskentelivät 1600- ja 1700-luvuilla menestyksekkäästi monissa Euroopan maissa.
Jakob Van Loo (1614–1670) harjoitti Rembrandtin tyylistä taidetta ensin Amsterdamissa ja sitten Pariisissa. Hänen poikansa Louis Van Loo (1640–1712) toimi niin ikään pääasiallisesti Ranskassa. Hän sai maalauksistaan muun muassa Pariisin taideakatemian ensimmäisen palkinnon.
Hänen poikansa Jean Baptiste Van Loo (1684–1745) opiskeli aluksi Roomassa mutta työskenteli sittemmin hänkin Ranskassa maalaamassa muotokuvia ja mytologisia tauluja. Muotokuvamaalari oli myös hänen poikansa Louis Michel Van Loo (1707–1771), Ranskan taideakatemian jäsen ja espanjalainen hovimaalari. Tämän veli Charles Amédée Philippe Van Loo (1719–1790) toimi hovimaalaajana Berliinissä ja teki koristeellisia seinä- ja kattomaalauksia kirkkoihin, linnoihin ja teattereihin.
Vaikuttavuussäätiö

| Vaikuttavuussäätiö |
| --- | --- |

Perustettu:  2019
Kotipaikka:  Helsinki
Tarkoitus:  Säätiön tarkoituksena on tukea yliopistojen ja tutkimuslaitosten tutkimuksen lippulaivatoimintaa ja huippututkimuksen public-private -yhteyksien vahvistamista.
Johtaja:  Petro Poutanen
Jakoala:  Tutkimusrahoitus, tieteet
Säätiön sivut
Vaikuttavuussäätiö (Tutkimuksen vaikuttavuuden tukisäätiö, engl. The Finnish Research Impact Foundation) on Suomen valtion 2019 perustama säätiö, jonka tarkoituksena on tukea tutkimuksen lippulaivatoimintaa (Arkistoitu – Internet Archive)yliopistoissa ja tutkimuslaitoksissa ja vahvistaa huippututkimuksen public–private-yhteyksiä. Valtio lahjoitti säätiölle 60 miljoonan euron peruspääoman.
Säätiö myöntää vastikkeetonta rahoitusta tutkimustoimintaan ja sen vaikuttavuuden vahvistamiseen. Rahoitus kohdistetaan yliopistoille ja tutkimuslaitoksille.
Säätiön hallituksessa edustettavia tahoja ovat Elinkeinoelämän keskusliiton jäsenyritykset, Suomen Yrittäjien jäsenyritykset, Suomalainen Tiedeakatemia, Suomen yliopistojen rehtorien neuvosto UNIFI ja valtion tutkimuslaitosten yhteistyöelin TULANET. Säätiön toimitusjohtajana toimii Petro Poutanen.
Aiheesta muualla

Säätiön verkkosivut
Marja Pensala

Marja Pensala (o.s. Hautala, 3. lokakuuta 1944 Savonlinna – 31. elokuuta 2015 Helsinki) oli suomalainen lyhyt- ja dokumenttielokuvien ohjaaja.
Pensalan läpimurto oli sepitteellinen satiiri Elsa, joka on yksi ulkomailla eniten esitetyistä suomalaisista lyhytelokuvista. Sitä seurasivat lyhytdokumentit Hukkareissu (1982) ja Kyllikki Virolaisesta kertova, yhdessä päivässä kuvattu Hyvä elämä (1983). 1990-luvulta alkaen Pensala ohjasi lähinnä puolipitkiä dokumenttielokuvia, kuten vuoden 1992 Aunuksen kylillä ja vuoden 1996 Tallinnan tuhkimo, joka oli yhteistyö Pirjo Honkasalon kanssa. Tampereen elokuvajuhlilla Marja Pensala palkittiin neljästi, elokuvista Hukkareissu ja Sielunpimennys pääpalkinnolla. Hänelle myönnettiin valtion ylimääräinen taiteilijaeläke vuonna 2007.
Marja Pensalan isä oli professori Jouko Hautala. Hänen veljensä oli taidemaalari Jorma Hautala.
Filmografia

Tanssikoulu (1969)
Kultainen nuoruus (1970)
Elsa (1981)
Hukkareissu (1982)
Hyvä elämä (1983)
Menninkäisooppera (1986)
Toini­ – huutolaistyttö (1988)
Urheilukatsaus (1989)
Lennä Lempi (1989)
Pimeys (1990)
Aunuksen kylillä (1992)
Keijo Korhonen presidentiksi (1993)
Tallinnan tuhkimo (1996)
Pyhän Arkangelin päivä 22.11.1995 (1996)
Nyrkin ja hellan välissä (1997)
We Love You – Michigan 1962–1963 päiväkirja (1998)
Wunderbaum (2000)
Sielunpimennys (2000)
Punainen raketti (2004)
Volga, venäläinen joki (2020)
Aiheesta muualla

Marja Pensala Elonetissä.
Marja Pensala Internet Movie Databasessa. (englanniksi)
Marja Pensalan muistokirjoitus Helsingin Sanomissa
Valtaistuimet

Valtaistuimet (latinaksi throni) ovat yhdeksänportaisen enkelihierarkian ensimmäisen hierarkian kolmas kuoro. Kirkkotaiteessa valtaistuimet kuvataan usein ketjuna ympyröitä tai renkaita, joiden ulkokehällä on neljä tai kuusi siipeä, joissa on silmiä. Varsinkin ikoneissa kehät sijoitetaan Kristuksen jalkojen alle. Ihmishahmoisena valtaistuinten enkeliluokkaan kuuluva hahmo on toisinaan kuvattu piispan asussa.
Erikoinen kuva pyörämäisestä enkelihahmosta on peräisin Hesekielin kirjan alusta (1:16-21), jossa kuvattu kerubeja. Kerubien lisäksi tekstissä kuvataan outoja esineitä, pyöriä: ”Kaikki neljä pyörää olivat toistensa kaltaisia, ja ne välkehtivät kuin olisivat krysoliitista tehdyt. Niissä oli kuin pyörä ristikkäin toisen kanssa… Pyörät olivat korkeat, pelottavat, jokainen kehä oli täynnä välkehtiviä silmiä.”
Kirkkotaiteessa kuvataan Raamatussa (2. Kuninkaiden kirjassa) kerrottua tarinaa Elian taivaaseen ottamisesta. Hän matkustaa tulisilla vaunuilla. Elian käyttämän ”kulkuneuvon” on tulkittu mahdollisesti olevan valtaistuinten luokkaan kuuluvan enkeliolennon. Tämän kaltaisista tulkinnoista ovat myös ufo-harrastajat kiinnostuneita. Heistä Hesekielin kirjan kuvaus valtaistuimet-enkeliluokasta on kuvaus avaruusaluksen vierailusta maan päällä muinaisina aikoina.
Venäjän 22. armeijakunta

22. armeijakunta (ven. 22-й армейский корпус) on Venäjän merivoimien Mustanmeren laivaston rannikkojoukkoihin kuuluva yhtymä, jonka joukot on sijoitettu pääosin Venäjän miehittämälle Krimille ja esikunta on Simferopolissa.
Armeijakunta muodostettiin 2017.
Armeijakunnan joukot ovat:
126. rannikkopuolustusprikaati
127. tiedusteluprikaati
8. tykistöprikaati
15. rannikko-ohjusprikaati
Valtaistuimen ritarikunta

Ritarikunnan tunnuksia
Valtaistuimen ritarikunta (arab. وسام العرش‎, Wisām al-‘arš) on marokkolainen ritarikunta. Se on perustettu vuonna 1963 kuningas Hassan II:n käskystä. Sitä jaetaan tunnustuksena ansiokkaasta palveluksesta sekä sotilaille että siviilihenkilöille. Suurristien määrä on rajoitettu vain 20 henkilöön.
Ritarikunnassa on viisi luokkaa:
suurristi
suurupseeri
komentaja
upseeri
ritari
Vangin kirkko

Vangin kirkko voi tarkoittaa seuraavia:
Vangin kirkko, kirkko Hamarin kunnassa Norjassa
Vangin kirkko, kirkko Vangin kunnassa Norjassa
Vangin kirkko, kirkko Vossin kunnassa Norjassa
Øvre Vangin kirkko, kirkko Hamarin kunnassa Norjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vangin kirkko”, voi hakea sivunnimihaulla, laajalla sivunnimihaulla tai tekstihaulla.
Vesipallo kesäolympialaisissa 2024

Vesipallossa kilpailtiin Pariisin 2024 olympialaisissa 29:ttä kertaa. Kilpailut käytiin 27. heinäkuuta – 11. elokuuta Olympiavesiurheilukeskuksessa, jonka katsojakapasiteetti on 5 000, sekä Paris La Défense Arenalla, jonne mahtuu 40 000 katsojaa ja joka on yksi Euroopan suurimmista monitoimipaikoista. Miesten turnaukseen osallistui 12 ja naisten 10 joukkuetta.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet tiedot |  Serbia (SRB) |  Kroatia (CRO) |  Yhdysvallat (USA) |
| Naiset tiedot |  Espanja (ESP) |  Australia (AUS) |  Alankomaat (NED) |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Espanja | 1 | 0 | 0 | 1 |
| 1. |  Serbia | 1 | 0 | 0 | 1 |
| 3. |  Australia | 0 | 1 | 0 | 1 |
| 3. |  Kroatia | 0 | 1 | 0 | 1 |
| 5. |  Alankomaat | 0 | 0 | 1 | 1 |
| 5. |  Yhdysvallat | 0 | 0 | 1 | 1 |
| Yhteensä | Yhteensä | 2 | 2 | 2 | 6 |
Viranomainen

Viranomainen on julkisyhteisön, kuten kunnan, kirkon tai valtion, pysyvä toimielin, jolle on säädöksillä annettu toimivalta ja velvollisuus tiettyjen tehtävien hoitamiseen omalla toimialallaan. Viranomaisena voi olla yksi virkamies, tai useampia virkamiehiä, jolloin käytetään nimitystä virasto tai laitos. Etenkin monet valvontaviranomaiset ovat yksittäisviranomaisia (esimerkiksi tasa-arvovaltuutettu ja eduskunnan oikeusasiamies), vaikka heidänkin toimintansa perustuu valmisteluhenkilöstön toimintaan.
Suomen viranomaiset

Viranomaiset voidaan jakaa esimerkiksi oikeus- ja hallintoviranomaisiin tai yleis- ja erityisviranomaisiin. Oikeusviranomaisia ovat tuomioistuimet ja hallintoviranomaisia esimerkiksi valtioneuvosto, joka on yleisviranomainen, ja keskusvirastot, jotka ovat erityisviranomaisia.
Suomen viranomaisia ovat
valtion hallintoviranomaiset, valtion virastot ja laitokset
tuomioistuimet ja muut lainkäyttöelimet
valtion liikelaitokset
Suomen Pankki, Finanssivalvonta, Kansaneläkelaitos ja muut itsenäiset julkisoikeudelliset laitokset
eduskunnan virastot ja laitokset
Ahvenanmaan maakunnan viranomaiset
valtion viranomaisen päätöksellä perustettu itsenäinen lautakunta, neuvottelukunta, komitea, toimikunta, työryhmä, toimitusmies sekä kunnan ja kuntayhtymän tilintarkastaja
kunnalliset viranomaiset (valtuusto, kunnanhallitus, lautakunnat, johtokunnat sekä kuntayhtymien toimielimet)
kirkon viranomaiset (kirkolliskokous, piispainkokous, kirkkohallitus ja sen alaiset toimielimet, tuomiokapituli ja kirkon työmarkkinalaitos)
Suomen viranomaiset > Asiakirjojen julkisuus

Viranomaisten asiakirjat ovat julkisia, jollei viranomaisten toiminnan julkisuudesta annetussa laissa muuta säädetä. Salaisista asiakirjoista säädetään erikseen ns. julkisuuslain 24 §:ssä.
Viranomaistoiminta

Viranomaistoiminta tapahtuu yleensä virastoissa tai laitoksissa, vaikka nimityksillä ei ole itsenäistä oikeudellista merkitystä. Virastot (esimerkiksi ministeriöt) huolehtivat lähes yksinomaan kirjallisista hallintotehtävistä, kun taas laitokset tuottavat ja jakavat julkisia palveluja.
Lainsäädännössä määritellyt tehtävät ja toimivalta koskevat yleensä viranomaista tiettynä kokonaisuutena eivät niinkään yksittäistä virkamiestä. Viranomaiskokonaisuuden henkilökunnan tehtävät määritellään työjärjestyksessä tai määräyksessä. Viraston työjärjestyksen mukaisessa tehtävässä päätöksiä tekevä virkamies ei ole viranomainen, vaan hän käyttää viranomaiselle annettua päätösvaltaa.
Samaan hallinnonhaaraan kuuluvat viranomaiset ovat alisteisia toisiinsa nähden muodostaen virka-asteikon eli virkahierarkian. Ylempi viranomainen ei voi yleensä puuttua alemman toimintaan yksittäistapauksessa, ellei sillä ole siihen valtuutusta. Poikkeuksen tekevät keskitetyt hallinnonalat, kuten poliisi- ja sotilashallinto. Suomessa yhden hallinnonhaaran viranomainen ei voi antaa määräyksiä eikä muutenkaan puuttua toisen hallinnonhaaran viranomaisen toimintaan.
Viranomaisena toimiva henkilö toimii virkavastuulla ja on siksi raskaammassa vastuussa teoistaan kuin tavallinen työntekijä. Viranomaisia sitovat erilaiset lait, muiden muassa syrjinnän kielto. Viranomaisten päätöksistä voi myös yleensä valittaa tai kannella, jos kokee joutuneensa rikkomuksen kohteeksi. Kantelun voi tehdä esimiehelle tai yleiselle laillisuusvalvojalle. Viranomaisen lopullisesta päätöksestä on mahdollista valittaa hallinto-oikeuteen, valtioneuvoston yleisistunnon päätöksestä voi valittaa korkeimpaan hallinto-oikeuteen. Hallinnon sisäisestä määräyksestä ei saa valittaa. Usein ennen valituksen tekemistä on tehtävä oikaisuvaatimus viranomaiselle itselleen. Lopullisen päätöksen antaa viime kädessä korkein hallinto-oikeus.
Aiheesta muualla

Wikimedia Commonsissa on kuvia tai muita tiedostoja aiheesta .
Valtiolle.fi: Valtion viranomaiset (Arkistoitu – Internet Archive)
Laki viranomaisten toiminnan julkisuudesta (Arkistoitu – Internet Archive)
Vicq (Haute-Marne)

| Vicq |
| --- | --- |
 Vicq
 Koordinaatit: 47°55′29″N, 05°36′06″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Langres
Hallinto:  
 – Pormestari:  Jacky Horiot
Pinta-ala:  
 – Kokonaispinta-ala:  13,2 km²
Väkiluku (2013):  161
 – Väestötiheys:  11,7 as./km²
Postinumero:  52400
Infobox OKVirheellinen NIMI-arvo: 
Vicq on kunta Haute-Marnen departementissa Ranskassa. Vuonna 2013 siellä oli arviolta 161 asukasta. Kunnan pinta-ala on 13,2 neliökilometriä.
Vasili Kudinov

| Mitalit> Miesten käsipallo.Maa:   Venäjä. Olympialaiset  | Mitalit> Miesten käsipallo.Maa:   Venäjä. Olympialaiset  | Mitalit> Miesten käsipallo.Maa:   Venäjä. Olympialaiset  | Miesten käsipallo> Maa:   Venäjä. |
| --- | --- | --- | --- |
|  Kultaa | Sydney 2000 |  |  |
|  Pronssia | Ateena 2004 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1993 |  |  |
|  Kultaa | Japani 1997 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 1996 |  |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 |  |  |
Vasili Aleksandrovitš Kudinov (ven. Василий Александрович Кудинов, 17. helmikuuta 1969 Astrahanin alue, Venäjän SFNT, Neuvostoliitto – 11. helmikuuta 2017 Astrahan) oli venäläinen käsipallon olympiavoittaja, maailman- ja euroopanmestari.
Kudinov kuului Venäjän olympiakultaa voittaneeseen joukkueeseen Sydneyssä 2000 ja olympiapronssijoukkueeseen Ateenassa 2004. Hän voitti olympiakultaa myös Yhdistyneen joukkueen jäsenenä Barcelonassa 1992. Atlantan kesäolympialaisissa 1996 Kudinovin edustama Venäjä oli viides. Venäjän maajoukkueessa Kudinov voitti myös muun muassa maailmanmestaruuden vuosina 1993 ja 1997 sekä Euroopan mestaruuden vuonna 1996. Kudinov kuoli hieman ennen 48-vuotissyntymäpäiväänsä 11. helmikuuta 2017.
Aiheesta muualla

Vasili Kudinov Kansainvälinen olympiakomitea. (englanniksi)
Van Houtenin perhe

Van Houtenin perhe on kuvitteellinen perhe animaatiosarjassa Simpsonit. Perheestä eniten esillä on lapsi Milhouse Van Houten, jonka vanhemmat Luann ja Kirk Van Houten ovat olleet 8. tuotantokaudelta alkaen vuorotellen avioliitossa ja -erossa. Useimmat Milhousen sukulaiset sekä isän että äidin puolelta muistuttavat ulkonäöltään häntä, toisin sanoen heillä on siniset hiukset, paksut kulmakarvat ja punasankaiset silmälasit. Suvulla on juuria ainakin Hollannissa, Italiassa ja Tanskassa.
Perhe

Kirk Van Houten, isä (ääninäyttelijä Hank Azaria)
Luann Van Houten, äiti (ääninäyttelijä Maggie Roswell)
Milhouse Van Houten, poika (ääninäyttelijä Pamela Hayden)
Norbert "Zack" Van Houten, Milhousen setä tai eno suvun tanskalaisesta haarasta (ääninäyttelijä Hank Azaria)
Annika Van Houten, Milhousen serkku (ääninäyttelijä Carice van Houten)
Sophia, Milhousen italialainen isoäiti
Milhousen toinen isoäiti, joka asuu Springfieldissä
Simpsonien hahmot
| --- | --- |
Simpsonit ja sukulaiset:   Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:   Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:   Montgomery Burns  Carl Carlson  Lenny Leonard  Waylon Smithers 
Perheet:   Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:   ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:   Kent Brockman  Hassu-klovni  Troy McClure  Rainier Wolfcastle 
Vakiokonnat:   Läski-Tony  Kang ja Kodos  Sideshow Bob  Snake 
Muut:   Jebediah Springfield  Pukin pikku apuri  Tikku ja Takku
Vice

Wikisanakirjassa on tähän liittyvä sananselitys: .
Vice voi tarkoittaa seuraavia:
VICE, avoimeen lähdekoodiin perustuva Commodore 64 -emulaattori
Vice Media, yhdysvaltalais-kanadalainen digitaalisen median yritys
Vice, kanadalais-yhdysvaltalainen aikakauslehti
Miami Vice , yhdysvaltalainen televisiosarja
Miami Vice, televisiosarjasta sovitettu yhdysvaltalainen elokuva
Grand Theft Auto: Vice City, Rockstar Gamesin kehittämä videopeli
Grand Theft Auto: Vice City Stories , Rockstar Gamesin kehittämä videopeli
Vice City, edellä mainituissa peleissä esiintyvä kuvitteellinen kaupunki
Vice Lords, yhdysvaltalainen katujengi
Vice Vukov (1936–2008) kroatialainen laulaja ja poliitikko
Inherent Vice, yhdysvaltalainen elokuva vuodelta 2014
Vice – vallan oikeat kasvot, yhdysvaltalainen elokuva vuodelta 2018.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vice”, voi hakea sivunnimihaulla, laajalla sivunnimihaulla tai tekstihaulla.
Van Helsing (täsmennyssivu)

Van Helsing voi tarkoittaa ainakin seuraavia asioita:
Populaarikulttuurissa

Abraham Van Helsing, hahmo Dracula-kirjassa
Van Helsing, vuoden 2004 elokuva
Van Helsing, vuonna 2004 julkaistu konsolipeli
Van Helsing: The London Assignment, vuonna 2004 julkaistu animaatioelokuva
The Incredible Adventures of Van Helsing, vuonna 2013 julkaistu videopeli
Van Helsing, vuonna 2016 alkanut televisiosarja
Hahmoja

Gabriel Van Helsing, hahmo Van Helsing -elokuvassa
Eric Van Helsing, hahmo Teinidracula-televisiosarjassa
Ronnie Van Helsing, hahmo Sword of Dracula -sarjakuvassa
Rachel van Helsing, hahmo Marvel-universumissa
Vai Sikahema

Vai Sikahema vuonna 2016.
Vai S. Sikahema (s. 29. elokuuta 1962 Nukuʻalofa) on tongalaissyntyinen uransa lopettanut amerikkalaisen jalkapallon pelaaja. Hänestä tuli vuonna 1986 ensimmäinen tongalainen NFL-pelaaja.
Sikahema aloitti amerikkalaisen jalkapallon high schoolissa, ja jatkoi Brigham Youngin yliopiston joukkueessa. NFL:ään hänet varattiin kymmenennellä kierroksella vuoden 1986 varaustilaisuudessa, tilaisuuden 254. pelaajana.
Potkunpalauttajana sekä keskushyökkääjänä pelanneen Sikaheman seuroja NFL:ssä olivat Arizona Cardinals (1986–1990), Green Bay Packers (1991) ja Philadelphia Eagles (1992–1993). Hänet valittiin sarjan tähdistöotteluun Pro Bowliin vuosina 1986 ja 1987.
Muuta

Sikahema kasvoi Yhdysvalloissa, mutta lukee ja puhuu sujuvasti tongaa. Peliuransa jälkeen hän on toiminut selostajana sekä toimittajana.
Hän on uskonnoltaan mormoni.
Aiheesta muualla

Pro-football-reference.com: Vai Sikahema Statistics (englanniksi)
Vesipallo kesäolympialaisissa 2016

Vesipallossa kilpailtiin Rio de Janeiron 2016 kesäolympialaisissa 27:ttä kertaa. Kilpailut käytiin 6.–20. elokuuta Parque Aquático Julio da Lamaressa, jonne mahtuu yleisöön 5 000, sekä Estádio Olímpico de Desp. Aquáticosissa, jonne mahtuu yleisöön 18 000 henkilöä. Tapahtumia oli kaksi, joista toinen oli miehille ja toinen naisille. Miesten turnauksen voitti Serbia, joka voitti loppuottelussa Kroatian. Pronssia voitti Italia. Naisten turnauksen voitti Yhdysvallat, joka voitti loppuottelussa Italian. Kolmanneksi sijoittui Venäjä.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Serbia |  Kroatia |  Italia |
| Naiset   tiedot |  Yhdysvallat |  Italia |  Venäjä |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Serbia | 1 | 0 | 0 | 1 |
| 1. |  Yhdysvallat | 1 | 0 | 0 | 1 |
| 3. |  Italia | 0 | 1 | 1 | 2 |
| 4. |  Kroatia | 0 | 1 | 0 | 1 |
| 5. |  Venäjä | 0 | 0 | 1 | 1 |
| Yhteensä | Yhteensä | 2 | 2 | 2 | 6 |
Aiheesta muualla

Wikimedia Commonsissa on kuvia tai muita tiedostoja aiheesta .
Vesiurheilu Rio de Janeiron 2016 kesäolympialaisten ja -paralympialaisten virallisilla sivuilla (Arkistoitu – Internet Archive) (portugaliksi)
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Vesipallo olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Veera Taleš

Veera Taleš (s. 22. marraskuuta 1950 Tallinna) on virolainen konsertti- ja oopperalaulaja, äänialaltaan sopraano.
Taleš valmistui Tallinnan valtionkonservatoriosta Ludmilla Issakovan luokalta 1978. Hän täydensi opintojaan Nina Dorliakin johdolla Moskovassa vuonna 1979 ja Ludmila Braunin johdolla Riiassa 1984. Taleš opetti vuosina 1978–2003 Tallinnan valtionkonservatoriossa (vuodesta 1995 Viron musiikki- ja teatteriakatemia). Hän työskenteli myös Tallinnan Georg Ots -musiikkikoulussa.
Taleš esiintyi opintojensa aikana Estonia-teatterin oopperanäytöksissä; rooleja hänellä oli 1970-luvulla esimerkiksi Wolfgang Amadeus Mozartin oopperoissa Don Giovanni ja Figaron häät. 1970–1990-luvuilla hänen konserttiohjelmistoonsa kuului sellaisia teoksia kuin Benjamin Brittenin A Wedding Anthem, Antonín Dvořákin Stabat Mater, René Eesperen Ave Pater, Joseph Haydnin Luominen, Vuodenajat sekä B-duurimessu, Wolfgang Amadeus Mozartin Kruunajaismessu, Henry Purcellin Te Deum, Franz Schubertin G-duurimessu ja Erkki-Sven Tüürin Ante finem saeculi. Taleš on esiintynyt lisäksi kamarilaulajana Virossa ja ulkomailla, kirkkokonserteissa ja kuorojen kanssa. Näitä kuoroja ovat olleet Eesti Televisiooni ja Raadio Segakoor, Viron filharmoninen kamarikuoro, Viron kansallinen mieskuoro ja Tallinna Kammerkoor.
Talešin isä oli Georg Taleš ja äiti Veera Nelus.
Vesterillo

Vesterillo eli Illo on Västanfjärdin kylä nykyisessä Kemiönsaaren kunnassa Varsinais-Suomessa.
Vesterillo sijaitsee Västanfjärdin eteläosassa Lammalan kaakkoispuolella. Vesterillon naapurikylät ovat Gräggnäs ja Brännboda. Vesterillo on ollut paikallinen keskus 1500-luvulla. Kylän keskusta sijaitsi meren rannalla, mutta maankohoamisen myötä kylän edustalla ollut kapea lahti on hävinnyt. Vesterillossa on louhittu kalkkia 1882–1952, mistä muistona on Illogruvan Ängesholmarnan edustalla.